BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 10.5.2007 
COM(2007) 242 окончателен  
  
СЪОБЩЕНИЕ  НА КОМИСИЯТА  
ДО ЕВРОПЕЙСКИЯ  ПАРЛАМЕНТ , СЪВЕТА , ЕВРОПЕЙСКИЯ  
ИКОНОМИЧЕСКИ  И СОЦИАЛЕН  КОМИТЕТ  И КОМИТЕТА  НА РЕГИОНИТЕ  
 
Съобщение  относно  Европейска  програма  за култура  в глобализиращия  се свят  
{SEC(2007) 570} 
 
BG 2   BG СЪОБЩЕНИЕ  НА КОМИСИЯТА  
ДО ЕВРОПЕЙСКИЯ  ПАРЛАМЕНТ , СЪВЕТА , ЕВРОПЕЙСКИЯ  
ИКОНОМИЧЕСКИ  И СОЦИАЛЕН  КОМИТЕТ  И КОМИТЕТА  НА РЕГИОНИТЕ  
 
Съобщение  относно  Европейска  програма  за култура  в глобализиращия  се свят  
„Културата  обединява  всички  мечти  и усилия , насочени  към оформяне  на облика  на 
човечеството . Културата  изисква  един  парадоксален  договор : многообразието  да 
бъде  принцип  на единството , а различията  да бъдат  поощрявани , не за да разделят , а 
за да допринесат  към богатството  на културата . Европа , товa e една  култура  или 
нищо .“ Дени  дьо Ружмон  
1. ВЪВЕДЕНИЕ  
Културата  е залегнала  в центъра  на човешкото  развитие  и цивилизация . Културата  кара  
хората  да се надяват  и да мечтаят , като стимулира  усещанията  ни и предлага  нови  
начини  за възприемане  на действителността . Тя сплотява  хората  като поражда  страсти  
и общуване  по начин , който  много  повече  обединява  отколкото  разделя . Културата  
трябва  да се възприема  като комбинация  от отличителни  духовни  и материални  
особености , които  характеризират  дадено  общество  или социална  група . Тя обхваща  
както  литературата  и изкуствата , така и начина  на живот , ценностните  системи , 
традициите  и вярванията . 
Както  Дарио  Фо съвсем  правилно  е отбелязал : „още преди  обединяването  на Европа  на 
икономическо  равнище  или преди  възприемането  и на ниво  икономически  интереси  и 
търговия , именно  културата  свързваше  всички  страни  от Европа . Изкуствата , 
литературата  и музиката  са обединяващата  връзка  на Европа “. Всъщност , 
европейците  споделят  общо  културно  наследство , което  е плод  на вековни  традиции  в 
творчеството , миграционните  потоци  и обмен . Те също  ценят  и се радват  на едно  
богато  културно  и езиково  многообразие , което  е вдъхновявало  и продължава  да 
вдъхновява  редица  страни  по целия  свят.  
Своеобразието  и успехът  на Европейския  съюз  се дължат  на способността  му да 
уважава  разнообразното  и преплетено  историческо  минало , езици  и култура  на 
държавите -членки , като същевременно  установява  разбирателство  и общи  правила , 
които  осигуриха  мир, стабилност , благоденствие  и солидарност  – и заедно  с тях, 
огромно  разнообразие  на културното  наследство  и творчество , което  се обогати  
допълнително  от последователните  разширявания . Така  единството  в многообразието , 
зачитането  на културното  и езиково  разнообразие  и поощряването  на общото  културно  
наследство  са залегнали  в самите  основи  на европейския  проект . Това  е нужно , повече  
от когато  и да било , в сегашния  глобализиращ  се свят.  
 
BG 3   BG В днешна  Европа  културният  обмен  е по-оживен  и динамичен  от всякога . 
Предвидената  от Договора  за ЕС свобода  на движение  улесни  значително  
трансграничния  културен  обмен  и диалог . Благодарение  на комуникационните  
нововъведения , повишаването  на достъпа  до културни  дейности  и търсенето  на 
предмети  на културата  е безпрецедентно . Същевременно  глобализацията  увеличи  
контакта  с повече  различни  култури  от всички  краища  на света , като така засили  
любознателността  ни, способността  за обмен  и взаимно  обогатяване  с чуждите  култури  
и допринесе  за разнообразието  на обществата . Все пак, това повдигна  въпроси  относно  
идентичността  на Европа  и нейната  способност  да поддържа  единни  многокултурни  
общества . 
В световен  мащаб , културното  многообразие  и междукултурен  диалог  се превърнаха  в 
главно  предизвикателство  за глобалния  ред, основан  на мира , взаимното  
разбирателство  и зачитане  на общи  ценности , като насърчаването  и защитата  на 
правата  на човека  и опазването  на езиковото  богатство . В тази връзка , влизането  в сила  
на 18 март  2007 г. на Конвенцията  на ЮНЕСКО  за опазване  и насърчаване  на 
многообразието  от форми  на културно  изразяване  се възприема  като решителна  стъпка , 
за която  ЕС е допринесъл  значително .  
Културното  богатство  и разнообразие  на Европа  е тясно  свързано  с нейната  роля  и 
влияние  в глобален  мащаб . Европейският  съюз  не е просто  икономически  процес  или 
търговска  сила , той вече с право  е възприеман  като безпрецедентен  и успешен  социален  
и културен  проект . ЕС представлява , а трябва  да се стреми  в още по-голяма  степен , да 
бъде  пример  за „нежна  сила “, като се основава  на стойности  и норми  като човешко  
достойнство , солидарност , толерантност , свобода  на изразяването , зачитане  на 
разнообразието  и междукултурния  диалог , ценности , които  ако са подкрепяни  и 
насърчавани , могат  да бъдат  вдъхновение  за утрешния  свят. 
Културното  богатство  на Европа , основаващо  се на разнообразието  си, е във все по-
голяма  степен  преимущество  в един  нематериален  и базиран  на знанието  свят. 
Европейският  културен  сектор  вече дава с особено  бързи  темпове  стимул  на 
икономическите  дейности  и трудовата  заетост  на територията  на целия  ЕС. Културните  
дейности  подпомагат  и едно  интегриращо  общество  и допринасят  за борбата  против  
бедността  и социалното  изолиране . Както  беше  отбелязано  в заключенията  на 
Европейския  съвет  през  пролетта  на 2007 г., творците  с предприемачески  дух и 
активната  културна  индустрия  са уникален  източник  на иновации  за в бъдеще . Този  
потенциал  трябва  да се оценява  още повече  и да бъде  изцяло  оползотворен . 
Цел на съобщението  
Все по-ясно  се осъзнава  факта , че ЕС има уникална  роля  в насърчаването  на 
богатството  и разнообразието  на своята  култура , както  в рамките  на Европа , така и в 
световен  мащаб . Всепризнато  е също  така, че културата  е неизменен  фактор  при 
постигането  на стратегическите  цели  на ЕС за благоденствие , солидарност  и сигурност , 
а освен  това е гарант  за по-силно  присъствие  на международната  сцена .  
 
BG 4   BG На базата  на обширни  консултации1 това Съобщение  изследва  взаимовръзката  между  
културата  и Европа  в глобализиращия  се свят и предлага  цели  за нова  програма  на ЕС 
за културата . Тази  програма  ще бъде  обща  за всички  заинтересовани  страни  
(Комисията , държавите -членки , Европейския  парламент  и с участието  на гражданско  
общество ). Затова  Комисията  се стреми  и към установяване  на нови  партньорски  
отношения  и методи  на сътрудничество  между  тях.  
2. ПРИНОСЪТ  НА ЕС КЪМ  КУЛТУРАТА2 
По принцип  понятието  „култура “ е трудно  определимо . То може  да се отнася  към 
изящните  изкуства , включително  различни  произведения  на изкуството , културни  
продукти  и услуги . „Културата “ има и своя антропологически  смисъл . Върху  нея се 
основава  символичният  свят на значенията , вярванията , ценностите , традициите , които  
намират  израз  в езика , изкуството , религията  и митовете . В тази си роля  тя има 
фундаментално  значение  за човешкото  развитие  и сложната  плетеница  от идентичности  
и обичаи  в индивидуален  и общностен  план .  
В контекста  на настоящото  Съобщение  вниманието  ще бъде  насочено  към значимостта  
на различните  аспекти  на културата  при разработването  на стратегии , както  в рамките  
на ЕС, така и с трети  страни . 
Действията  на ЕС в сферата  на културата  се основават  върху  Договора . Член  151 гласи : 
„Общността  дава  своя принос  за разцвета  на културата  в държавите -членки , като  
зачита  тяхното  национално  и регионално  многообразие  и същевременно  извежда  на 
преден  план  общото  културно  наследство .“ 
„Действията  на Общността  са насочени  към насърчаване  на сътрудничеството  
между  държавите -членки  и, ако е необходимо  – подкрепа  и допълване  на техните  
действия  в следните  области  […]“. 
„Общността  и държавите -членки  подкрепят  сътрудничеството  с трети  страни  и 
компетентни  международни  организации  в сферата  на културата  и в частност  със 
Съвета  на Европа “.  
„Общността  взема  предвид  културните  аспекти  при своята  дейност  по силата  на 
други  разпоредби  на настоящия  договор , по-специално , за да зачита  и развива  
разнообразието  на нейните  култури .“ 
Поради  това културата  продължава  да бъде  отговорност  главно  на държавите -членки , а 
в някои  страни , свързаните  с нея въпроси  до голяма  степен  се разрешават  на 
регионално  или дори  на местно  равнище . Например  в член  151 не се споменава  за 
хармонизиране  на законодателството  и нормативните  актове  на държавите -членки . 
Действията  на ниво  ЕС трябва  да се предприемат  при пълно  съблюдаване  на принципа  
на субсидиарност , като ролята  на Общността  е не да измества , а да допълва  и подкрепя  
                                                 
1 Виж  http://ec.europa.eu/culture/eac/ communication/consult_en.html и  
http://ec.europa.eu/development/body/theme/human_social/pol_culture1_en.htm 
2 За повече  подробности  вижте  приложения  работния  документ  на службите  „Опис  на дейностите  
на Общността  в областта  на културата “. 
 
BG 5   BG действията  на държавите -членки , като зачита  тяхното  многообразие  и насърчава  
обмена , диалога  и взаимното  разбирателство . 
2.1. Ролята  на вътрешните  политики  и програми  на ЕС 
ЕС вече допринася  за насърчаването  на културните  дейности  в Европа  чрез своите  
програми  и политики  по различни  начини :  
• Общностните  програми  в областта  на културата  бяха  особено  продуктивни . 
Настоящата  програма  „Култура “ (2007—2013 г.)3 ще продължи  да съдейства  
за улесняване  на взаимното  разбирателство , окуражаване  на творческия  дух 
и насърчаване  на взаимното  обогатяване  на нашите  култури  Тя ще 
подпомогне  хиляди  културни  организации  при създаването  и 
осъществяването  на културни  и артистични  проекти , като допринесе  за 
опознаването  и разпространението  на европейското  културно  наследство , 
насърчава  културния  обмен , художественото  и литературно  творчество  и 
превод . Ще окаже  подкрепа  и на активните  на европейско  равнище  органи  в 
областта  на културата  и ще почете  значими  европейски  културни  
постижения  чрез европейски  награди  в сферата  на архитектурата , 
културното  наследство  и музиката , наред  с европейските  столици  на 
културата .  
• Редица  други  програми  оказват  огромно  положително  въздействие  върху  
културата  чрез специфични  културни  проекти , практикуването  на чужди  
езици  с оглед  на тяхното  разпространяване  или стимулирането  на тясната  
взаимовръзка  между  обучението  и културата , както  и личните  културни  
изяви . Сред  тези програми  са: „Европа  за гражданите “ (2007—2013 г.)4, 
която  също  се основава  на отнасящия  се до културата  член  от Договора  и 
насърчава  активната  гражданска  позиция , както  и програми  в подкрепа  на 
обучението  през целия  живот (вкл. Еразмус  и Еразмус  Мундус ), 
многоезичието  и младежкия  обмен .  
• В областта  на киното  и аудиовизията  програма  МЕДИА5, която  работи  от 
1991 г., стимулира  конкурентоспособността  на европейската  аудиовизуална  
индустрия . Тя е създадена  и за да насърчава  междукултурния  диалог , да 
увеличава  взаимното  опознаване  между  различните  култури  в Европа  и да 
развива  културния  потенциал . Освен  това, на 16 ноември  2005 г. беше  
приета  Препоръка  относно  филмовото  наследство  и 
конкурентоспособността  на обвързаните  с него  промишлени  дейности , която  
определя  конкретни  действия  в областта  на филмовото  наследство .  
                                                 
3 Решение  1855/2006/ ЕО на Европейския  парламент  и на Съвета  от 12 Декември  2006 г., 
(ОВ L 372, 27.12.2006 г.). 
4 Решение  1904/2006/ ЕО на Европейския  парламент  и на Съвета  от 12 декември  2006 г., 
(ОВ L 378, 27.12.2006 г.). 
5 Решение  1718/2006/ ЕО на Европейския  парламент  и на Съвета  от 15 декември  2006 г., 
(ОВ L 327, 24.11.2006 г.). 
 
BG 6   BG • Редица  други  финансирани  от Общността  програми  имат  значителен  принос  
за културата . Оказваната  подкрепа  посредством  кохезионната  или 
политиката  за развитие  на селските  райони  могат  да способстват  за 
насърчаване  на възстановяването  на културното  наследство  или 
стимулирането  на творческите  области  на индустрията  за по-голяма  
атрактивност  на дадени  региони , или за подкрепа  на обучението  на 
професионалисти  в сферата  на културата . Това  се отнася  и за развитието  на 
информационното  общество  (напр . инициативата  „Дигитални  библиотеки “, 
която  цели  улесняване  на интернет -достъпа  до разнообразното  културно  и 
научно  наследство  на Европа ) или изследванията  (с Рамкова  програма  за 
научни  изследвания ).  
Редица  политики  на Общността  играят  важна  роля  и във формирането  на регулаторната  
рамка  за културния  сектор : 
За действията  на Общността  съгласно  член  151, параграф  4 от Договора , често  е 
предизвикателство  да се намери  правилния  баланс  между  различните  легитимни  цели  
на обществената  политика , включително  и насърчаването  на културното  разнообразие . 
• Съществува  силна  връзка  между  поощряването  на културата  и творчеството  
и законодателството  на ЕС относно  авторското  право . То защитава  правата  
на производителите , авторите  и хората  на изкуството , за да се гарантира , че 
получават  адекватни  приходи  за своите  творби  и се осигурява  широко  
разпространение  на защитени  творби  и фонограми , като това стимулира  
достъпа  на гражданите  до богатото  и разнообразно  културно  наследство  на 
Европа .  
• Директивата  “Телевизия  без граници ”, приета  през 1989 г., чрез определяне  
на условията  за трансгранично  излъчване  на ТВ предавания , в предела  на 
Европейския  вътрешен  пазар , създаде  правна  рамка  за свободното  
разпространение  на европейски  аудиовизуални  носители  в ЕС. Това  
значително  допринесе  за засилване  на медийния  плурализъм  и културното  
разнообразие . В тази връзка , културното  многообразие  се стимулира  и чрез 
насърчителни  мерки  по отношение  на европейски  и независими  продукции . 
• В сферата  на държавните  помощи , с въвеждането  на член  87, параграф  3, 
буква  г)6 чрез Договора  от Маастрихт , съображенията  от културен  характер  
придобиват  повече  тежест . Съгласно  тази разпоредба  в миналото  Комисията  
е одобрила  широк  набор  от национални  мерки , които  са били  в полза  на 
музеи , обекти  на национално  наследство , театрални  и музикални  продукции , 
печатни  културни  медии , кинематографичния  и аудиовизуалния  сектор . 
                                                 
6 „помощи  за подпомагане  на съхраняването  на културното  наследство , когато  тези помощи  не 
оказват  неблагоприятно  въздействие  на условията  за търговия  и конкуренцията  в Общността  до 
степен , която  противоречи  на общия  интерес , може  да се считат  за съвместими  с общия  пазар “. 
 
BG 7   BG • ЕС е обявил  2008 г. за Европейска  година  на междукултурния  диалог7, за да 
даде  израз  и ясно  да се очертаят  най-добрите  практики  и процеси  в 
междукултурния  диалог  с оглед  въвеждането  на устойчива  стратегия  след  
2008 г. Специално  внимание  ще бъде  отделено  на многоезичното  измерение  
на този диалог . 
• И накрая , на базата  на съществуващи  финансирани  от Общността  програми , 
Комисията  желае  2009 г. да бъде  Европейска  година  на творчеството  и 
иновациите  чрез образование  и култура , за да повиши  обществена  
информираност , насърчи  дебата  по политиките  в държавите -членки  и 
допринесе  за стимулирането  на творчеството , иновациите  и 
междукултурните  познания .  
През  последните  години  държавите -членки  опитват  нови  форми  на гъвкаво  
сътрудничество , за да работят  по-тясно  за преследване  на общите  цели . Съветът  одобри  
многогодишен  работен  план  за периода  2005—2007 г.8 и бяха  разработени  гъвкави  
форми  на сътрудничество  по въпроси  като например  мобилността  на музейните  сбирки . 
Редовните  министерски  срещи  също  допринесоха  за обмена  на най-добри  практики  и 
диалог  по политиките .  
В своите  доклади  и препоръки  Европейският  парламент  редовно  призовава  за 
засилване  на сътрудничеството9. Освен  това, Европейският  икономически  и социален  
комитет  и Комитетът  на регионите  подчертават  ролята  на гражданското  общество  и на 
местните  и регионални  власти . 
Чрез  този опит , съчетан  с резултатите  от процеса  на обстойни  консултации , предприети  
за изготвяне  на това Съобщение , Комисията  стигна  до заключението , че е настъпило  
времето  за разработване  на обща  програма  за културата , нови  партньорства  и методи  на 
сътрудничество  с държавите -членки , с гражданското  общество  и трети  страни . 
2.2. Външни  отношения  на ЕС 
Културата  е призната  като важна  част от главните  програми  и инструменти  на ЕС за 
сътрудничество10, а също  така и в двустранните  споразумения  на Общността  с трети  
страни . Това  също  е ключов  елемент  на развиваното  със Съвета  на Европа  
сътрудничество , което  позволи  съвместното  провеждане  на Дни на европейското  
културно  наследство , както  и на някои  дейности  в Западните  Балкани . 
                                                 
7 Решение  1983/2006/ ЕО на Европейския  парламент  и на Съвета  от 18 декември  2006 г., 
(ОВ L 412, 30.12.2006 г.). 
8 Заключения  от 2616-то заседание  на Съвета  по въпросите  на образованието , културата  и 
младежта , 15 —16 ноември  2004 г. 
9 Ред. Доклад  относно  културното  сътрудничество  в Европейския  съюз  – Giorgio Ruffolo - A5-
0281/2001. 
10 Като  Споразумението  от Котону  със страните  от Африка , Карибите  и Тихоокеанския  басейн , 
Програмата  за добросъседство  и партньорство  със съседни  страни  и Русия , и Инструмента  за 
развитие  и сътрудничество  за Азия , Централна  и Латинска  Америка . 
 
BG 8   BG От дълги  години  се осъществяват  изключително  разнообразни  културни  проекти  и 
програми , като част от оказваната  от Общността  финансова  и техническа  помощ  във 
всички  развиващи  се региони  по света . Тези  културни  дейности  са насочени  към 
запазването  и възстановяването  на места , представляващи  културно  наследство , 
създаването  и разпространението  на произведения  на изкуството , учредяването  или 
възстановяването  на музеи , изграждането  на местен  капацитет  от културни  дейци  и 
хора  на изкуството , наред  с организирането  на големи  културни  прояви . Комисията  
също  така управлява  фондове  и дейности  в подкрепа  на създаването  и укрепването  на 
различните  културни  браншове , по-специално  филмовия  и аудиовизуалния  сектор  в 
страните -партньори , както  и за стимулиране  на местния  достъп  до културното  
разнообразие  и мероприятия  в трети  страни . 
В тясна  връзка  с това, Общността  все повече  концентрира  вниманието  си върху  
насърчителни  действия  в подкрепа  на човешките  права , включително  защитата  и 
стимулирането  на културните  права , правата  на местното  население , на 
малцинствените  групи  и социално  изолираните  хора .  
Като  един  от главните  инструменти  за мир и предотвратяване  на конфликти , 
междукултурният  диалог  очевидно  е сред  основните  цели  на подобни  действия . 
Приоритетни  дейности  в тази насока  бяха  предприети  под тласъка  на консултативната  
група , създадена  от председателя  на Комисията , което  inter alia  доведе  до основаването  
в Александрия  на Евро -средиземноморската  фондация  за междукултурен  диалог  „Анна  
Линд “ и започването  на специален  дебат  за културата , в рамките  на политическия  
диалог  с редица  трети  страни . 
Комисията  наскоро  започна  да укрепва  и своята  публична  дипломация , включително  
културните  мероприятия , нерядко  в сътрудничество  с и между  културните  институции  
на държавите -членки , за предаване  на важни  послания  за Европа  в трети  страни , за 
нейната  идентичност  и опит  в изграждането  на мостове  между  различни  култури .  
На по-общо  ниво , Комисията  е предложила  многогодишни  тематични  програми  
съгласно  финансовите  перспективи  2007—2013 г., за финансиране  на действията  на 
Общността  в развиващите  се страни  и региони  от една  страна  и на международно  ниво  
от друга  страна . Тематичните  програми  „Инвестиране  в хората “ и „Недържавните  
субекти  и местните  власти  в развитието “ съществуват  за допълване  на географското  
сътрудничество  чрез стратегическите  документи  на страните  в областта  на културата . 
Проведените  от държавните  и правителствени  ръководители  през юни 2006 г. 
проучвания  на общественото  мнение11 ясно  показват , че под натиска  на глобализацията  
преобладаващата  част от гражданите  на Европа , желаят  тя да има по-голямо  световно  
присъствие  посредством  външна  политика , която  изцяло  представя  нейните  ценности . 
Разбира  се културата  заема  централно  място  в този многостранен  подход  за постигане  
на съгласие .  
                                                 
11 Когато  Европейският  съвет  одобри  предложението  на Комисията  „Европа  в света  – практически  
предложения  за по-добра  съгласуваност , ефективност  и прозрачност “– COM(2006) 278. 
 
BG 9   BG Бързото  влизане  в сила  на Конвенцията  на ЮНЕСКО  за опазване  и насърчаване  на 
многообразието  от форми  на културно  изразяване , показва  нагледно  новата  роля  на 
културното  многообразие  на международно  равнище : като заинтересовани  страни , 
Общността  и държавите -членки  са се ангажирали  да укрепят  нова  културна  опорна  
точка  за световно  управление  и устойчиво  развитие , особено  чрез засилване  на 
международното  сътрудничество .  
3. ЦЕЛИ  НА ЕВРОПЕЙСКАТА  ПРОГРАМА  ЗА КУЛТУРА  
Осъщественият  през 2006 г. процес  на обширни  консултации , позволи  на Комисията  да 
установи  силно  единомислие  относно  нова  програма  на ЕС за културата  по начин , 
който  надгражда  постегнатото  и подсилва  текущите  дейности . Тя ще се основава  на три 
взаимосвързани  направления  от цели : 
• Насърчаване  на културното  многообразие  и междукултурния  диалог ; 
• Насърчаване  на културата  като творчески  двигател  в рамките  на 
Лисабонската  стратегия  за растеж  и заетост ; 
• Поощряване  на културата  като жизненоважен  елемент  за международните  
отношения  на Общността . 
Тези  цели  ще направляват  действията  на ЕС занапред . Всеки  участник  ще бъде  
призован  да даде  своя принос  при пълно  спазване  на принципа  на субсидиарност : 
• За държавите -членки  и техните  региони , това ще означава  доразвиване  на 
техните  политики  в областите , които  имат  връзка  с общите  цели  и полагане  
на усилия  за активизиране  на съвместни  дейности , inter alia  посредством  
открит  метод  на координация  и проучване  на възможностите  за 
финансиране  от Общността ; 
• За заинтересовани  страни  в сферата  на културата  като професионални  
организации , културни  институции , неправителствени  организации , 
европейски  мрежи , фондации  и др. това ще означава  сериозен  ангажимент  за 
диалог  с институциите  на ЕС и подкрепа  на разработването  на нови  
политики  и дейности  на ЕС, наред  с развиване  на диалога  между  самите  тях;  
• За Комисията  това ще означава  мобилизиране  на нейните  вътрешни  и 
външни  политики , финансирани  от Общността  програми , както  и обновена  
роля  на активизиране , обмен  на добри  практики  и диалог  с всички  възможни  
участващи  страни .  
• За всички  заинтересовани  страни  това ще значи  обновено  отношение  към 
партньорството  и участието  в дейностите  на ЕС за постигането  на тези цели . 
Следващата  част изяснява  подробно  всяка  една  от тези общи  цели . 
 
BG 10   BG 3.1. Културно  разнообразие  и междукултурен  диалог   
„Именно  изкуството  е способно  да оформя  личността  на младите  хора , така  че да 
отвори  тяхното  съзнание , да заложи  уважението  към другите  и желанието  за мир“. 
Йехуди  Менухин  
Разцвета  на културите  на държавите -членки  по отношение  на тяхното  национално  и 
регионално  разнообразие  е важна  цел на ЕС, посочена  и в Договора  за ЕО. За да можем  
едновременно  да изведем  общото  ни наследство  на преден  план  и отчитане  на приноса  
на всички  съставящи  обществото  култури , като за нуждите  на културното  разнообразие  
трябва  да се полагат  грижи  в контекста  на отвореност  и обмен  между  различните  
култури . Тъй като живеем  във все по-многокултурни  общества , трябва  да насърчаваме  
междукултурния  диалог  и междукултурните  познания . Това  е съществено  в условията  
на глобализиращата  се икономика  и повишаване  на трудовата  заетост , 
приспособимостта  и мобилността  на хората  на изкуството  и работещите  в културния  
бранш , както  и мобилността  на произведенията  на изкуството . Тъй като главно  
гражданите  се възползват  от развиващото  се културно  разнообразие , е необходимо  да 
улесним  техния  достъп  до културата  и нейните  произведения . 
Вниманието  следва  да се насочи  към следните  конкретни  цели : 
• Стимулиране  на мобилността  на хората  на изкуството  и професионалистите  
в сферата  на културата , както  и на разпространението  на артистичните  изяви  
отвъд  националните  граници ; 
– Мобилизиране  на обществени  и частни  ресурси  в полза  на мобилността  
на хората  на изкуството  и работещите  в културния  бранш  в ЕС; 
– Подпомагане  на мобилността  на произведенията  на изкуството  и други  
артистични  изяви ; 
– Подобряване  на европейската  координация  относно  аспектите , които  
засягат  мобилността  на работещите  за културата  в рамките  на ЕС, с оглед  
на нуждите  на краткосрочната  и периодична  мобилност  между  
държавите -членки .  
• Стимулиране  и засилване  на междукултурното  познаване  и диалог , по-
специално  чрез развитие  на „културното  опознаване  и изразяване “, 
„социалната  и гражданска  компетентност “ и „комуникацията  на чужди  
езици “, като част от главните  компетенции  за обучението  през целия  живот , 
които  бяха  откроени  от Европейския  парламент  и Съвета  през 2006 г.12.  
                                                 
12 Препоръка  на Европейския  парламент  и на Съвета  от 18 декември  2006 г. относно  ключовите  
компетенции  за обучение  през целия  живот  (2006/962/ ЕО) (ОВ L 394, 30.12.2006 г., стр. 10.). 
 
BG 11   BG 3.2. Културата  като  творчески  двигател  в рамките  на Лисабонската  стратегия  за 
растеж  и заетост  
„Интелекта  е програмиран  да създава  различия “. Франчсеко  Алберони  
Браншовете  на културата  и творческите  дейности  допринасят  значително  за 
европейския  БНП , растеж  и заетост . Нека  вземем  за пример  наскоро  проведено  за 
Комисията  независимо  проучване , което  показа , че през 2004 г.повече  от 5 милиона  
души  са работили  за културния  сектор , което  се равнява  на 3.1 % от общото  трудово  
заето  население  в ЕС на 25-те. Културният  сектор  е допринесъл  за около  2.6. % от БНП  
на ЕС през 2003 г., със значително  по-голям  ръст  от общия  за икономиката  между  1999 
и 2003 г13. Тези  сектори  и творческия  дух, който  пораждат , са изключително  важен  
актив  за икономиката  и конкурентоспособността  на Европа  в условията  на 
глобализация . 
Ролята  на културата  за подкрепата  и стимулирането  на творческия  дух и иновациите  
трябва  да бъдат  изследвани  и насърчавани . Творческия  дух е основата  за социалните  и 
технологични  иновации , следователно  е важен  стимул  за растежа , 
конкурентоспособността  и трудовата  заетост  в ЕС.  
Следва  да се обърне  внимание  на следните  конкретни  цели : 
• Насърчаване  на творчеството  в образованието , посредством  потенциала  на 
културата  като конкретен  принос /метод  за обучението  през целия  живот  и 
популяризиране  на културата  и изкуствата  под официална  и неофициална  
образователна  форма  (включително  и чуждоезиковото  обучение ). 
• Стимулиране  на изграждането  на капацитет  на културния  сектор , чрез 
подкрепа  на обучението  по управленски  способности , предприемачество , 
опознаване  на европейските  измерения /пазарни  дейности  и развитие  на 
иновативни  източници  на финансиране , включително  спонсорство  и 
подобрен  достъп  до тях. 
• Развиване  на творчески  партньорски  отношения  между  културния  и 
останалите  сектори  (ИКТ , научни  изследвания , туризъм , социални  
партньори  и др.) за засилване  на социалното  и икономическо  въздействие  на 
инвестициите  в културата  и творчеството , по-специално  по отношение  на 
стимулирането  на растежа  и заетостта , развитието  и привлекателността  на 
различни  градове  и райони .  
                                                 
13 Виж  проучване  за Икономиката  на културата  в Европа , проведено  от KEA за Европейската  
комисия , 2006 г. на адрес : http://ec.europa.eu/culture/eac/sour ces_info/studies/s tudies_en.html. 
 
BG 12   BG 3.3. Културата  като  жизненоважен  елемент  в международните  отношения  
„Всяка  култура  се ражда  чрез смесване , взаимодействие  и сблъсъци , докато , 
цивилизациите  изчезват  при изолация .“ Октавио  Пас 
Като  страни  по сключената  Конвенцията  на ЮНЕСКО  за опазване  и насърчаване  на 
многообразието  от форми  на културно  изразяване , Общността  и държавите -членки  
потвърдиха  своята  ангажираност  за развитието  на нова , проактивна  културна  роля  на 
Европа  в контекста  на международните  отношения  и при интегрирането  на културата , 
като жизненоважен  елемент  в отношенията  на Европа  с партниращи  страни  и 
райони .Това  ще способства  за опознаването  и разбирането  на европейската  култура  по 
света . 
За да се постигане  това интегриране , е изключително  важно  да се развие  активен  
междукултурен  диалог  с всички  страни  и всички  региони , например  посредством  
езиковите  връзки  на Европа  с редица  страни . В тази връзка  е от значение  да се 
насърчава  и богатството  на културното  многообразие  на нашите  партньори , да се 
обръща  внимание  на местната  идентичност , да се стимулира  достъпа  до културата  на 
местното  население  и да се развива  икономически  ресурс , който  може  да има пряко  
въздействие  върху  социалноекономическото  развитие . 
Като  се има пред  вид това, ЕС ще следва  така наречения  „паралелен  подход “ , който  се 
състои  в: 
• системно  интегриране  на културните  аспекти  и различни  компоненти  на 
културата  във всички  политики , проекти  и програми  за външни  отношения  и 
развитие  – като средство  за подобряване  на неговите  дипломатически  
усилия , жизнеността  и устойчивостта  на всички  сътрудничества  на ЕС; 
както  и 
• подкрепа  на конкретни  културни  дейности  и мероприятия , тъй като  
културата  и нейното  разпространение  сами  по себе си са ресурс , а 
културният  достъп  трябва  да бъде  от приоритетно  значение  за политиките  на 
развитие . 
Следва  да се обърне  внимание  на следните  конкретни  цели : 
• допълнително  развиване  на политическия  диалог  в сферата  на културата  с 
всички  страни  и региони  и стимулиране  на културния  обмен  между  ЕС и 
трети  страни ; 
• подпомагане  на достъпа  както  до европейския , така и до останалите  пазари  
на културни  продукти  и услуги  от развиващите  се страни , чрез целеви  
действия  и спогодби , които  осигуряват  преференциално  отношение  или 
спомагателни  търговски  мерки ; 
• да се използват  външната  политика  и политиките  за развитие  с оглед  защита  
и насърчаване  на културното  разнообразие , чрез финансова  и техническа  
подкрепа  за опазването  и достъпа  до културното  наследство  от една  страна  и 
активното  насърчаване  и популяризиране  на културните  дейности  по целия  
свят от друга ; 
 
BG 13   BG • да се гарантира , че всички  програми  и проекти  за сътрудничество  са 
напълно  съобразени  при тяхното  съставяне  и осъществяване , с местната  
култура  и допринасят  за повишаване  на достъпа  до култура  и средства  за 
културно  изразяване , включително  до контакти  между  самите  хора . 
Образованието  е изключително  важно , както  и защитаването  на идеята  за 
включване  на културата  в образователните  програми  в развиващите  се 
страни  на всички  нива ; 
• да се стимулира  активното  участие  на ЕС в работата  на международни  
организации , които  се занимават  с култура  и в инициативата  на 
Обединените  нации  „Алианс  от цивилизации “. 
4. НОВИ  ПАРТНЬОРСТВА  И РАБОТНИ  МЕТОДИ  
За да осъществи  програмата  си за култура , Европа  трябва  да разчита  на стабилно  
партньорство  между  всички  участници  в четири  съществени  измерения .  
4.1. По-нататъшно  развитие  на установения  диалог  с културния  сектор  
Комисията  е решена  да търси  конструктивен  диалог  със сектора , който  би осигурил  
рамка  за редовен  обмен  на становища  и добри  практики , входящ  материал  за процеса  
на съставяне  на политики , проследяване  и оценяване . 
За целите  на легитимността , културният  сектор  трябва  да продължава  да се 
преорганизира  колкото  е възможно , за да се позволи  определянето  на представителни  
участници  в диалога . Комисията  приветства  напредващото  структуриране , което  вече 
се осъществява  с възникването  на някои  представителни  организации , както  и 
структури  за сътрудничество , като платформа  на гражданското  общество  за 
междукултурен  диалог .  
Все пак Комисията  отчита  специфичните  характеристики  на сектора , особено  неговата  
разнородност  (професионални  организации , културни  институции  с различна  степен  на 
независимост , неправителствени  организации , европейски  и неевропейски  мрежи , 
фондации  и т.н.), както  и липсата  на комуникация  в миналото  между  областите  на 
културата  и други  нейни  дейци  и предизвикателствата , които  произтичат  от това по 
отношение  на по-доброто  структуриране  на сектора . Резултатът  от това е отслабване  на 
влиянието  на културния  сектор  на европейско  равнище .  
Пред  вид подобряването  на диалога  между  Комисията  и тези различни  субекти , 
Комисията  предлага  следните  стъпки : 
• Да предприеме  опознавателно  очертаване  на сектора , за да се определи  и по-
добре  да се познава  пълния  кръг  от участници  в него ; 
• Да създаде  “Културен  форум ” за консултиране  на заинтересованите  страни  и 
насърчаване  създаването  на самоструктурираща  се платформа  или набор  от 
платформи  на заинтересованите  страни ;  
 
BG 14   BG • Да насърчава  изразяването  на представителни  гледни  точки  от страна  на 
отделни  творци  и интелектуалци  на европейско  ниво  (“посланици  на 
културата ”), включително  проучване  на възможността  и осъществимостта  на 
онлайн  виртуален  европейски  форум , който  да позволи  обмена  на възгледи , 
артистично  изразяване  и достъп  до гражданите ;  
• Да окуражава  социалните  партньори  в културните  сектори  да продължат  да 
развиват  техния  независим  социален  диалог , съгласно  член  138 и член  139 
от Договора . На тази база вече съществуват  комитети  за секторен  социален  
диалог  за сценичните  изкуства  и аудиовизуалния  сектор ; 
• Да внесе  културно  измерение  в европейските  обществени  дебати , чрез 
използване  на представителствата  на Комисията . Поставянето  на културата  
в центъра  на вниманието  ще стимулира  диалога  и тя ще достигне  до нова  
публика . 
4.2. Създаване  на отворен  метод  на координация  
Както  беше  споменато , държавите -членки  приеха  съвместен  работен  план  за 2005—
2007 г. на заседание  на Съвета . Сега  е необходимо  работният  план  да бъде  обновен  и 
Комисията  вярва , че е настъпило  времето  държавите -членки  да придвижат  тяхното  
сътрудничество  с една  стъпка  напред , чрез използване  на отворения  метод  на 
координация . (ОМК ) като механизъм  на действие  в духа  на партньорство . 
ОМК  предлага  подходяща  рамка  за сътрудничество  в сферата  на културата  между  
държавите -членки . Това  е необвързваща , междуправителствена  рамка  за обмен  на 
политики  и целеви  действия , подходящи  за област  като тази, където  правомощията  
остават  до голяма  степен  на ниво  държави -членки . Тя се състои  в договаряне  на общи  
цели , редовно  проследяване  на напредъка  към тях и обмен  на най-добри  практики  и 
информация , за да се стимулира  взаимното  обогатяване  със знания .  
ОМК  съществуват  в сферите  на заетостта , социалната  защита , образованието  и 
младежта . ОМК  в тези области  са спомогнали  за укрепване  на процеса  на формулиране  
на политики  в държавите -членки , тъй като редовното  участие  в европейския  процес  
оформя  профила  на тези политики  на национално  ниво  и допълнително  ги стимулира . 
То също  така дава възможност  на държавите -членки  да научат  повече  една  за друга . 
Позволява  и на субектите  в тези политики  да имат  присъствие  на европейско  равнище , 
което  иначе  не би било  възможно . 
Важно  е обаче  в оформянето  на ОМК  в тази област , изцяло  да се вземат  предвид  
специфичните  особености  на културния  сектор . Това  предполага , в духа  на 
партньорство  с държавите -членки , възприемането  на гъвкав  подход , водещ  до 
определянето  на общи  цели  с олекотена  система  за редовно  отчитане . 
Комисията  предлага  като действа  въз основа  на настоящото  съобщение , Съветът  на 
министрите  да одобри  предложените  по-горе цели , като определи  приоритети  и 
постигне  споразумение  за осъществяване  на последващ  контрол  на всеки  две години . 
Като  част от този контрол , Комисията  ще изготвя  съвместен  проекта  доклад  с 
представители  от държавите -членки  на високо  равнище  през две години , като обобщава  
главните  теми  и тенденции  и обсъжда  напредъка  в държавите -членки  по общите  цели .  
 
BG 15   BG Държавите -членки  ще се насърчават  да приобщят  напълно  местните  и регионални  
органи  и заинтересованите  от културата  страни  в национален  мащаб , в процеса  на 
последващ  контрол  и описване  в националните  доклади  на начин  на тяхното  участие . 
На ниво  ЕС, Комисията  ще включи  заинтересованите  страни  в процеса , чрез 
споменатия  по-горе Културен  форум . В годината , предхождаща  публикуването  на 
доклада , Комисията  ще организира  събрание , за да обобщи  приноса  на гражданското  
общество . 
Европейският  парламент , Икономическият  и социален  комитет  и Комитетът  на 
регионите  следва  да участват  в процеса . 
В преследването  на целите  на външните  отношения  ще се впише  по подходящ  начин  и 
съответната  рамка  на външните  отношения  на ЕС, заедно  с министрите  на външните  
работи . Комисията  ще се стреми , както  и държавите -членки , да се повиши  
координацията  на дейностите  в ЕС по отношение  на културното  сътрудничество . Това  
ще включва  установяването  и обмена  на най-добри  практики . Подготовката  на 
Стратегически  документи  на страните  и Стратегии  за съвместна  помощ  ще продължи  
да бъде  в центъра  на усилията  за по-добра  координация  и съгласуваност . 
4.3. Подкрепа  на разработването  на аргументирани  политики  
Комисията  ще играе  подкрепяща  и координираща  роля , когато  е необходимо , във 
връзка  с всички  от горепосочените  цели  и предложения  за ОМК .  
Преследването  на горепосочените  цели  предполага  подобряване  на осмислянето  на 
приноса  на културния  сектор  за Лисабонската  програма , с оглед  на улесняване  на 
разработването  на аргументирани  политики . То включва  обмен  на налична  
информация , разглеждане  на казуси , сътрудничество  в методологиите  за оценяване  и 
анализ  на въздействието . То обаче  изисква  и преразглеждане , и когато  е необходимо , 
подобряване  на националната  статистическа  информация  и осигуряване  на по-добра  
съпоставимост  на националните  статистически  данни , съгласувано  с ЕВРОСТАТ .  
В тази връзка , Комисията  ще започне  серия  от проучвания  и сътрудничество  между  
службите , за да подпомогне  предложените  цели  и действия , и разработването  на 
аргументирани  политики . Това  ще стимулира  работата  в мрежа  на участващите  в 
оценката  на въздействието  и оценяването  на политиката  за културата  на европейско , 
национално , регионално  и местно  равнище . 
4.4. Включване  на културата  във всички  релевантни  политики  
В член  151, параграф  4 от Договора  за ЕО се призовава  Общността  да взема  предвид  
културните  аспекти  при своята  дейност  по силата  на други  разпоредби  от Договора , по-
специално , за да зачита  и развива  многообразието  на нейните  култури . 
За да работи  по-добре  по тази задача , Комисията  ще засили  вътрешната  координация  
между  службите  си и ще задълбочи  анализа  на взаимодействието  между  културното  
разнообразие  и другите  политики  на Общността , за да намери  правилния  баланс  между  
различните  легитимни  цели  на обществената  политика , включително  насърчаването  на 
културното  многообразие , посредством  решения  или предложения  от регулаторен  или 
финансов  характер . Например  Комисията  създаде  наскоро  нова  група  от различни  
служби  за тази цел.  
 
BG 16   BG С оглед  на външното  измерение  е необходимо  особено  внимание  относно  
установяването  на диалог  между  много  и различни  култури  и религии , насърчаването  
на разбирателството  между  ЕС и международните  партньори  и разширяването  на 
публиката  в партньорските  страни . В този контекст  образованието , и в частност  това за 
човешките  права , има съществена  роля . Новата  програма  „Еразмус  Мундус “ ще 
допринесе  значително  за това. Комисията  оказва  подкрепа  на диалога  и свързаните  с 
култура  дейности  в рамките  на Европейската  политика  на добросъседство  (ЕПД ), 
програмата  „Инвестиране  в хората “ и институции  като евро -средиземноморската  
фондация  за междукултурен  диалог  „Анна  Линд “ и инициативата  на Обединените  
нации  „Алианс  от цивилизации “. С някои  партньори  в областта  на ЕПД  и в Азия , и по 
света , се установяват  специфични  културни  сътрудничества  (напр . Културния  фонд  за 
Индия ). Тези  дейности  имат  независим  характер . 
С оглед  на ефективната  подкрепа  на действията , свързани  с културата  в страните  от 
Африка , Карибския  и Тихоокеанския  басейн , Европейската  комисия  предлага  да 
създаде  Културен  фонд  ЕС-АКТБ  като съвместен  европейски  принос  за създаването  и 
разпространението  на културни  продукти  от АКТБ . Този  Фонд  ще насърчи  
възникването  на местни  пазари  и индустрии , като се стимулира  и достъпа  на местните  
хора  до различни  форми  на културно  изразяване , и също  се увеличи  достъпа  на 
културни  продукти  от АКТБ  до европейски  пазари , чрез по-добър  достъп  до мрежите  за 
разпространение  и платформите  на ЕС. 
Х-ят Европейски  фонд  за развитие  ще предостави  стартово  финансиране  на този фонд , 
който  ще бъде  подпомогнат  и от вноските  на държавите -членки  на ЕС. 
5. ЗАКЛЮЧЕНИЕ  
„Културата  не е лукс,а необходимост .“ Гао Синцзян  
Комисията  счита , че е настъпило  времето  за нова  Европейска  програма  за култура , 
която  да е съобразена  с реалностите  на съвременния  глобализиращ  се свят. 
Това  Съобщение  представя  конкретни  предложения  както  по отношение  на поредица  
от общи  цели , така и за нови  методи  на активизиране  на културното  сътрудничество  в 
ЕС. 
Европейският  парламент , Съветът , Комитетът  на регионите  и Икономическият  и 
социален  комитет  се приканват  да вземат  отношение  относно  настоящото  Съобщение . 
Съветът  се приканва  да предприеме  подходящи  действия  за решения  относно  поредица  
от общи  цели  и подходящ  процес  на докладване  в рамките  на предложения  отворен  
метод  за координация , като впоследствие  бъдат  одобрени  в заключенията  на 
Европейския  съвет .